සැබැවින්ම මේ ඉඩම් කොටස අක්කර 68කි. වන සංරක්ෂණ දෙපාර්තමේන්තුවට යුද සමයේ මේ ඉඩම් ආරක්ෂා කිරීමට තිබූ ගැටලුව නිසා වන ආඥාපනතේ 67 වන වගන්තියෙන් එහි ආරක්‍ෂාව යුද හමුදාව වෙත පවරා තිබුණි. නිදහස් කිරීමට සූදානම්ව තිබුණේ ඒ ඉඩම්ය. මීට වසර දහයකට පෙර අම්පාර දිසා වන නිලධාරි ලෙස කටයුතු කළ ලලිත් ගමගේ මහතාගෙන් මේ සම්බන්ධයෙන් විමසූ අවස්ථාවේ ඔහු පෙන්නා දුන්නේ මේ කියන පල්ලෙකාඩුව ඉඩම් සම්බන්ධයෙන් රජයේ මිනින්දෝරු දෙපාර්තමේන්තුව කට්ටි සැලසුමක් ද සකස් කර තිබූ බවයි. මේ ආකාරයට ලාහුගල ප්‍රාදේශීය ලේකම් කොට්ඨාසයට අයත් පානම ශාස්ත්‍රවෙල පන්සලට අයිති ඉඩමක් ඒ ප්‍රදේශයේ හමුදා කඳවුරක් ඉදිකිරීමට අත්පත් කරගෙන තහනම් කලාපයක් කළ පසු පොතුවිල් ප්‍රදේශයේ මුස්ලිම් ජාතිකයෙකු විසින් අල්ලා ගත් බවට පානම වැසියෝ චෝදනා කරති. සිංහල ජනතාවට තමන් භුක්ති විඳි ඉඩම්වලට යන්නට ඉඩ නොදී මුස්ලිම් ජනතාවට ඒ ඉඩම් දෙන බව පානම වැසියන්ගේ චෝදනාව විය.
වන ආඥාපනතේ 67 වන වගන්තියෙන් එහි ආරක්‍ෂාව පවරා තිබුනේ කාටද?
යුද හමුදාව වෙත